
Text rozhodnutia
Súd: Krajský súd Bratislava Spisová značka: 21CoE/138/2015 Identifikačné číslo súdneho spisu: 1214218273 Dátum vydania rozhodnutia: 07. 07. 2015 Meno a priezvisko sudcu, VSÚ: JUDr. Eugen Palášthy ECLI: ECLI:SK:KSBA:2015:1214218273.1 Uznesenie Krajský súd v Bratislave v exekučnej veci oprávneného: Všeobecná zdravotná poisťovňa, a.s., Mamateyova 17, Bratislava, IČO: 35 937 874, proti povinnému: E. B., X.. XX.XX.XXXX, L. R. X, L., vedenej súdnou exekútorkou JUDr. Ing. Zuzanou Dobrodenkovou, PhD., Exekútorský úrad so sídlom Ružová 10, Skalica, pod sp. zn. EX 2278/2014, o vymoženie pohľadávky oprávneného vo výške 77,28 Eur, trov konania a trov exekúcie , o odvolaní povinného voči uzneseniu Okresného súdu Bratislava II č. k. 55Er/3479/2014-9 zo dňa 31.10.2014, takto r o z h o d o l : Odvolací súd odvolacie konanie z a s t a v u j e . Žiaden z účastníkov n e m á p r á v o na náhradu trov odvolacieho konania. o d ô v o d n e n i e : Napadnutým uznesením súd prvého stupňa zastavil exekučné konanie hore označených účastníkov a rozhodol o trovách konania účastníkov a o trovách exekúcie. Proti uvedenému uzneseniu podal v zákonnej lehote odvolanie povinný. Podaním doručeným súdu prvého stupňa dňa 04.05.2015 zobral povinný odvolanie v celom rozsahu späť. Podľa § 207 ods. 2 veta prvá Občianskeho súdneho poriadku (ďalej len „OSP“), dokiaľ o odvolaní nebolo rozhodnuté, možno ho vziať späť. Podľa § 207 ods. 3 OSP, ak sa odvolanie, o ktorom nebolo rozhodnuté, vzalo späť, odvolací súd odvolacie konanie zastaví. Späťvzatie odvolania je dispozičným právom odvolateľa, ktoré je odvolací súd v zmysle citovaných ustanovení zákona povinný rešpektovať bez skúmania dôvodov, ktoré účastníka k späťvzatiu viedli. Zákonným dôsledkom späťvzatia odvolania je zastavenie odvolacieho konania a rozhodnutie súdu prvého stupňa nadobudne právoplatnosť ako keby k podaniu odvolania nebolo došlo (§ 222 ods. 1 OSP). Vzhľadom na procesný úkon povinného (späťvzatie odvolania), ku ktorému došlo pred rozhodnutím o odvolaní, súd odvolacie konanie zastavil. O trovách odvolacieho konania odvolací súd rozhodol podľa § 224 ods. 1 a § 146 ods. 1 písm. c) OSP, podľa ktorého žiaden z účastníkov nemá právo na náhradu jeho trov, ak konanie bolo zastavené, keďže neboli dôvody na použitie ust. § 146 ods. 2 OSP. Toto uznesenie bolo členmi senátu prijaté pomerom hlasov 3:0 (§ 3 ods. 9, druhá veta zákona č. 757/2004 Z. z. o súdoch a o zmene a doplnení niektorých zákonov v znení neskorších predpisov). Poučenie: Proti tomuto uzneseniu odvolanie nie je prípustné.

